Utvalgte programhøydepunkter HISTORY

**AUGUST 2018**

**Storage Wars**

Alt har en historie, og noen ganger finner man den på de mest uventede stedene! I Storage Wars åpner vi en verden av forlatte lagerrom med helt nye episoder. Låsen brytes opp, og du har et kort øyeblikk til å skanne rommet og innholdet i det for å vurdere hva rommet er verdt. Er det gammelt rask eller verdifulle klenodier? Og kan du være så heldig å oppdage en skjult skatt som ingen andre har fått øye på?

**Nye episoder**

**Mandager kl. 20.00 fra 6. august**

**Ancient Top 10**

Oldtidens verden fortsetter å overraske og fascinere. I nedtellingen *Ancient Top 10* guides seerne gjennom den ultimate hitlisten over våre fjerne forfedres største bedrifter - fra staselige byer og monumenter til avanserte våpen og teknologier. Visste du f.eks. at de gamle egypterne fremstilte over 70 millioner mumier? At roboter ble brukt for 2500 år siden? Og at det tok cirka 30 millioner arbeidstimer å bygge Stonehenge? I ti underholdende programmer presenteres bl.a. de dødeligste våpnene, de flotteste monumentene, den mest avanserte teknologien og de største metropolene i Egypt, Hellas og Romerriket.

**Ny serie på HISTORY**

**Tirsdager kl. 22.00 fra 14. august**

**Evel Live**

Evel Knievel var en skikkelig våghals som utførte de villeste stuntene på motorsykkel. Til ære for ham setter motorsportsikonet Travis Pastrana seg nå i salen og forsøker å gjenta tre av Evels legendariske og desidert farligste hopp på en motorsykkel. Kjøretøyet er en kopi av det som Knievel utførte sine formidable stunts på. Vil Pastrana klare å hoppe over 50 biler? Eller 14 busser? Og klarer han å komme over den kjente fontenen ved Ceasars Palace i Las Vegas? HISTORY vil i denne dokumentaren følge de nervepirrende øyeblikkene tett på! I tillegg til å vise de tre episke hoppene, som fant sted på direkte TV i USA, inneholder dette spennende programmet også intervjuer med Knievels og Pastranas familiemedlemmer, arkivmateriale om Evel Knievel samt ekspertanalyser. Det er med stor ærefrykt at HISTORY gasser på og kaster seg ut i en feiring av motorsykkellegenden Evel Knievel.

**Ny dokumentar på HISTORY**

**Lørdag 18. august kl. 21.00**

**James Nesbitt: Disasters That Changed Britain**

Når tragedien rammer et folk, endres de for alltid. Skuespiller James Nesbitt (*Hobitten* og *Murphy’s Law*) gjennemgår noen av Storbritanniens største katastrofer i det 20. århundret og ser på de endringene som har skjedd i kjølvannet av hver katastrofe. Denne unike serien ser ikke kun på de menneskelige kostnadene ved tragediene, men forsøker også å forklare den bredere politiske, kulturelle og insitusjonelle konteksten som bidro til dem. Fra den spanske influensaen i 1918 og minetragedien i Wales i 1966, hvor 116 barn og 28 voksne mistet livet, til den ”blodige søndagen” i Nord-Irland i 1972 og fotballtragedien i Hillsborough i 1989. Serien setter også fokus på den katastrofale brannen i Grenfell Tower i London i 2017. Kunne tragedien ha vært unngått, og hvilke følger har den hatt? Nesbitt undersøker hvorfor advarsler ikke ble hørt, og hvordan tilsynelatende uskyldige beslutninger – noen ganger tiår tidligere – har bidratt til de tragiske begivenheter. Hver gang katastrofen rammer, endrer den historien for alltid.

**Ny serie på HISTORY**

**Lørdager kl. 22.00 fra 25. august**

Utvalgte programhøydepunkter H2

**AUGUST 2018**

**Oskar Schindler**

Denne nye dokumentaren på H2 forteller den utrolige historien om nazisten Oskar Schindler, som reddede 1300 jøder fra døden, og går i dybden i hans liv og oppvekst. Schindler vokste opp med en skjørtejeger av en far, som ikke behandlet moren bra, og han forlot henne da Oskar var 27 år gammel. Bruddet gikk hardt inn på moren, som døde bare tre år senere. Schindler tilga aldri faren for det, men endte med selv å behandle kvinner på lignende måte. Umiddelbart etter skilsmissen meldte Schindler seg inn i nazipartiet. Han ble sendt til Krakow i Polen under dekke av å være forretningsmann, for å samle opplysninger om Gestapo og den tyske hæren. Schindler etablerte en fabrikk og tjente godt på krigen. Han kan lett beskrives som en forræder og slaveeier, men huskes i dag for alle jødene han reddet. '*Den som redder ett liv, redder hele verden*' ble gravert inn i en gullring som ble gitt til Oskar Schindler av jødene som overlevde. Denne spennende dokumentaren forteller den sanne historien, som bl.a. dannet grunnlaget for den Oscar-belønnede storfilmen ”Schindlers Liste”.

**Ny dokumentar på H2**

**Onsdag 22. august kl. 21.00**